wickkiey/tamil-wikipedia-chunked huggingface dataset:
# அகக்கலவுருச் சிறுவலை

## வகைகள்

### அழுத்தமான அகமுதலுருச் சிறுவலை

இவற்றில் இறைபோசோம்கள் இருப்பதில்லை. SER அனேகமாக குழாயுருவான வடிவத்திலேயே காணப்படும். இவை காபோவைதரேற்று, இலிப்பிட்டு ஆகியவற்றின் அனுசேபத்துடன் தொடர்புபட்டதாகும்.
தொழில்கள்:
- இலிப்பிட்டு, ஸ்தெரொய்ட்டு ஆகியவற்றின் தொகுப்பு.
- கலத்தகக் கடத்தல்
- தசை நார்களில் Ca<sup>2+</sup> அயன்களின் சேமிப்பு மற்றும் விடுவிப்பு. தசைக்கலங்களில் உள்ள SER விசேடமாக *தசை முதலுருச் சிறுவலை* எனப்படும்.
# அறிவுசார் சொத்து

**அறிவுசார் சொத்துரிமை** (இலங்கை வழக்கு - **புலமைச் சொத்து**) என்பது பாட்டு, கதை, கட்டுரை, ஓவியம், படங்கள், கண்டுபிடிப்புகள், நுட்பங்கள், வணிகச் சின்னங்கள் போன்ற ஆக்கபூர்வமான படைப்புக்களின் உரிமை பற்றியதாகும். பொதுவாக படைப்பாளிக்கு அல்லது படைப்பை ஆக்கும் நிறுவனத்துக்கு அந்த படைப்பின் சொத்துரிமை சேரும். ஒரு குறிப்பிட்ட காலத்துக்கு சொத்துரிமை உள்ளோரின் அனுமதி இன்றி இவற்றை பிறர் பயன்படுத்த முடியாது. பொதுவாக உலக அளவில் அங்கீகரிக்கப்படும் அறிவுசார் சொத்துரிமைகளில் பதிப்புரிமை, வணிகச் சின்னம், படைப்புரிமம், புவிசார் குறியீடு, வணிக இரகசியம் ஆகியவையும் அடங்கும். பல நூற்றாண்டுகளாகவே இதன் கொள்கைகள் வளர்ச்சியில் இருந்தாலும் 19 ஆம் நூற்ற்னடுக்கு பின்னரே அவை வெளிப்படையாக அங்கீகரிக்கப்பட்டு "அறிவுசார் சொதிருமை" என்ற பெயரும் வழங்கப்பட்டது. மேலும் 20 ஆம் நூற்றாண்டில் தான் உலக அளவில் இதன் உபயோகம் பெரும் அளவில்; வளர்ச்சி அடைய தொடங்கியது.
# அறிவுசார் சொத்து

## உழைப்பு அல்லது படைப்பு உரிமை

அறிவுசார் சொத்துரிமை பொருள்சார் சொத்துரிமையின் நீடிப்பாக பார்க்கப்படுகிறது. ஒருவர் தனது உழைப்பைச் செலுத்தி எவ்வாறு பெளதீக பொருட்களை உருவாக்குகிறாரோ, அல்லது சேமிக்கிறாரோ அதே போல ஒருவரின் உழைப்பின் ஊடாகவே அறிவுசார் படைப்பு உருவாக்கப்படலாம். எப்படிச் சொத்துரிமை பாதுகாக்கப்படுகிறதோ அப்படியே அறிவுசார் சொத்துரிமை பாதுகாக்கப்பட வேண்டும் என்பது ஒருசாரார் வாதம்.
# அறிவுசார் சொத்து

## உழைப்பு அல்லது படைப்பு உரிமை

### புவிசார் குறியீடு

புவிசார் குறியீடுகளும் இந்த சொத்துரிமையின் கீழ் வருவன. இந்தியாவில் மதுரை மல்லி, தஞ்சாவூர் தலையாட்டி பொம்மை, திருப்பதி லட்டு போன்றவை புவிசார் குறியீட்டினைப் பெற்றுள்ளன.
# அறிவுசார் சொத்து

## மருத்துவத் துறையில்

சட்டச்சிக்கல்கள் நிறைந்த சுவிட்சர்லாந்து நாட்டின் ’நோவார்டிஸ்’ மருந்து நிறுவனத்தின் வழக்கில் இந்திய நீதிமன்றத்தின் தீர்ப்பு வணிக லாபத்தை குறியாக கொண்ட பன்னாட்டு நிறுவனங்களால் விமர்சிக்கப்பட்டது. அறிவுசால் சொத்து மேல்முறையீட்டுத் தீர்ப்பாயத்தின்முன் ’நோவார்டிஸ்’ மேல்முறையிட்டிருந்தது. அதுவும் நிராகரிக்கப்பட்டது. இந்நிறுவனம் குறிப்பிட்ட ’க்ளீவெக்’ மருந்துக்கு காப்புரிமை பாதுகாப்பு கிடைக்கத் தகுதியில்லை என்று இந்திய நீதிமன்றங்கள் தீர்ப்பு கூறின. இந்த மருந்தைக் கண்டு பிடித்த பீட்டர் ட்ரூகரும் இந்தியாவின் தீர்ப்பை சரியென்று ஆதரித்தார்.
இந்தியாவிலிருந்து மட்டும்தான் குறைந்த விலையில் எய்ட்ஸ், புற்றுநோய் போன்ற நோய்களுக்கு குறைந்த விலையில் மருந்து தயாரிக்கப்படுகிறது.
பன்னாட்டு வணிக நிறுவனங்கள் அறிவுசார் சொத்துரிமையை பயன்படுத்தி மற்ற நாடுகள் அந்த மருந்தை குறைந்த விலையில் உருவாக்கி விடாமல் தடுக்கும் போக்கினைத்தான் ’நோவார்டிஸ்’ மருந்து நிறுவனத்தின் வழக்கும் வெளிப்படுத்தியது.
# அறிவுசார் சொத்து

## நோக்கங்கள்

அரசுகள் அறிவுசார் சொத்துரிமைச் சட்டத்தை நிறைவேற்ற பல காரணங்களை முன்வைக்கின்றன.
# அறிவுசார் சொத்து

## நோக்கங்கள்

### நிதி ஊக்கம்

அறிவுசார் சொத்துரிமை அந்த ஆக்கர்களுக்கு அல்லது உரிமையாளர்களுக்கு நிதி ஊக்கம் தருவதாக அமைகிறது. ஆகையால் அவர்கள் ஆய்வும் விருத்தியும் போன்ற செயற்பாடுகளில் கூடுதலாக ஈடுபடுவர். இது பொருளாதாரத்திற்கும், தொலை நோக்கில் ஒட்டு மொத்த சமூகத்திற்கும் பயன்தர வல்லது.
# அறிவுசார் சொத்து

## நோக்கங்கள்

### பொருளாதார வளர்ச்சி

அறிவுசார் சொத்துரிமையை வலியுறுத்தும் சட்டங்கங்களுக்கும் பொருளாதார வளர்ச்சிக்கும் நேரிய உறவு இருப்பதாக ஆய்வுகள் கூறுகின்றன. எடுத்துக் காட்டாக பெரும்பாலான ஐக்கிய அமெரிக்க வணிகங்களின் பெறுமதி இந்த அறிவுசார் சொத்துரிமையில் இருந்தே பெறப்படுகிறது.
# அறிவுசார் சொத்து

## கலைச்சொற்கள்

- பதிப்புரிமை - copyright
- வணிகச் சின்னம் - trademark
- படைப்புரிமம் - patent
- புவிசார் குறியீடு - Geographical Indication
- வணிக இரகசியம் - Trade Secret
# அறிவுசார் சொத்து

## நாடுகள்

அறிவுசார் சொத்துரிமை பெற்ற நாடுகளில், ஆசிய அளவில் சிங்கப்பூர் முதலிடத்தையும், உலகளவில் இரண்டாம் இடத்தையும் பெற்றிருக்கிறது.
# அரசஞ்சண்முகனார்

**அரசன் சண்முகனார்** (பிறப்பு:சண்முகப் பிள்ளை, 1868-1915), என்பவர் 20 ஆம் நூற்றாண்டு தமிழ் உரையாசிரியர் ஆவார். மதுரை நகருக்கு அருகில் உள்ள சோழவந்தான் என்னும் ஊரில் 1868 ஆம் ஆண்டு பிறந்தார். இவரது தந்தையார் பெயர் அரசப்பிள்ளை. தாயார் பெயர் பார்வதியம்மையார். இவர் சைவவேளாளர் குலத்தில் பிறந்தவர். இவர் இளமையிலே ஆர்வத்தோடு கல்வி கற்றுப் பெரும் புலமை பெற்றுவிட்டார். தம் காலத்தில் பலர் போற்ற வாழ்ந்த பெரும் புலவராக விளங்கினார். ஆங்கிலம் படித்தால் நல்ல வேலை கிடைக்கும் என காரணத்தைக் காட்டி ஆங்கிலப் பாடத்துக்கு பாடநேரத்தைக் கூட்டியும் தமிழ்ப் பாட நேரத்தைக் குறைத்தும் தலைமை ஆசிரியர் ஆணைக் கொண்டுவந்தபோது அதனை எதிர்த்துப் பள்ளியிலிருந்து வெளியேறினார். மதுரை சேதுபதிப் பள்ளியில் பாரதியார் தமிழாசிரியராக வேலையில் சேருவதற்காக தாம் விடுப்புப் போட்டு அவர் இடத்தில் பாரதியார் பணிசெய்ய வாய்ப்பு ஏற்படுத்திக் கொடுத்தார்.
# அரசஞ்சண்முகனார்

## பிறப்பு, படிப்பு, பணி

இவருடைய இயற்பெயர் சண்முகம்.மதுரை மாவட்டம் சோழவந்தானில் பிறந்தார். அவருடைய தந்தை அரசப்பப் பிள்ளை தாய் பார்வதி அம்மாள். அழகர்சாமித் தேசிகரிடம் திண்ணைப் பள்ளியில் தொடக்கக் கல்வியும், சிவப்பிரகாச அடிகளிடம் தமிழ்க் கல்வியும் பயின்றார். மதுரை சேதுபதி பள்ளியில் தன் இருபத்து இரண்டாம் வயதில் தமிழாசிரியராகப் பணியில் இணைந்தார். 1902 இல் ஆண்டில் பள்ளிகளில் ஆங்கில வகுப்புக்கு இணையாக தமிழ் பாடவேளைகளும் சம அளவில் இருந்தன. ஆனால் சேதுபதி பள்ளிக்கு தலைமை ஆசிரியராக வந்த நாராயண ஐயர் என்பவர் தமிழ்ப் படவேளையைக் குறைத்துவிட்டார். இதை எதிர்த்து ஆசிரியர் பணியிலிருந்து விலகினார்.  
பாண்டித்துரைத் தேவரின் நான்காம் தமிழ்சங்கத்தால் நிறுவப்பட்ட சேதுபதி செந்தமிழ் கலாசாலை துவங்கப்பட்டபோது தேவரின் அழைப்பின் பேரில் அக்கல்லூரியில் பேராசிரியராக பணியில் இணைந்தார். மணிமேகலை நூலை அச்சியற்றிய மயிலை சண்முகம் பிள்ளையிலிருந்து தன்னை வேறுபடுத்திக் கொள்ள தன் பெயரான சண்முகத்துக்கு முன்பு தன் தந்தையின் பெயரிலிருந்து அரசன் என்ற முன்னொட்டைச் சேர்த்து அரசஞ்சண்முகம் என்று தன் பெயரை மாற்றிக்கொண்டார்.
# அரசஞ்சண்முகனார்

## இயற்றிய நூல்கள்

- சிதம்பர விநாயக மாலை
- மாலை மாற்று மாலை
- ஏக பாத நூற்றந்தாதி
- இன்னிசை இருநூறு
- மதுரை மீனாட்சி அம்மன் சந்தத் திருவடிமாலை
- திருவடிப் பத்து
- நவமணிக் காரிகை நிகண்டு
- வள்ளுவர் நேரிசை
- இசை நுணுக்கச் சிற்றுரை
- தொல்காப்பியப் பாயிர விருத்தி
- திருக்குறள் ஆராய்ச்சி
- திருக்குறட் சண்முக விருத்தி
- நுண் பொருட் கோவை  
இவர் இயற்றிய உரை ஆராய்ச்சி நூல்கள் தொல்காப்பியப்பாயிர விருத்தி, திருக்குறள் உரை விளக்கம் ஆகியன செந்தமிழ் இதழ்களில் இடம் பெற்று வெளிவந்தன. தொல்காப்பியப்பாயிர விருத்தி, சண்முக விருத்தி என்ற பெயருடன் வெளிவந்துள்ளது. இந் நூலை இலக்கணப் புலமை பெற விரும்புவோர் விரும்பிப் பயில்கின்றனர். இந்நூல் ஓர் இலக்கண ஆராய்ச்சிக் களஞ்சியம் ஆகும்.
# அரசஞ்சண்முகனார்

## திறன்

இவர் கலந்துகொண்ட புலமைப் போர்கள் பல. அவற்றுள் ‘உம்மை’யைப் பற்றி நிகழ்த்திய ஆராய்ச்சியும், மறுப்பும் குறிப்பிடத் தக்கவை. ‘உம்மை’ ஆராய்ச்சியில் ஈடுபட்டு வென்ற சண்முகனார் முடிவில், “இதுகாறும் உம்மை நிலை அறியாதிருந்த நீவீர் இனியேனும் உம்மை நிலை அறிவீராக” என்று இரு பொருள்பட எழுதினார்.  
எனினும், இவரோடு யாழ்ப்பாண தமிழறிஞர் சி. கணேசையர் நடத்திய விவாதம் வரலாற்றுப் புகழ் வாய்ந்தது. ‘தொல்காப்பியப் பாயிரம் – முதற் சூத்திரம்’ ஆகியவற்றிற்கு அரசன் சண்முகனார் ‘சண்முக விருத்தி’ எனும் பெயரிலெழுதிய விருத்தியுரையில் *ஆகுபெயர் வேறு – அன்மொழித்தொகை வேறு* என நிறுவியிருந்தார். ஆனால் கணேசையர் இக்கருத்து முன்னோர்கள் முடிவிற்கு முரணானதென்றும், அவையிரண்டும் ஒன்றே என்றும் கணேசையரவர்கள் நிறுவினார்.
# அங்காடித் தெரு (திரைப்படம்)

**அங்காடித் தெரு**, இயக்குநர் வசந்தபாலன் இயக்கத்தில் 2010ஆம் ஆண்டு வெளியான தமிழ்த் திரைப்படம் ஆகும். கருணாமூர்த்தி மற்றும் அருண்பாண்டியன் ஆகியோரின் தயாரித்த இந்தப் படத்தை அய்ங்கரன் இன்டர்னேசனல் நிறுவனம் வெளியிட்டது. மகேசு, அஞ்சலி, இயக்குநர் வெங்கடேசு மற்றும் *கனாக்காணும் காலங்கள்* பாண்டி ஆகியோர் முக்கிய கதாப்பாத்திரங்களில் நடித்துள்ளனர். நடிகை சினேகா அவரது உண்மை ரூபத்திலேயே கவுரவ தோற்றத்தில் நடித்துள்ளார். இசை விஜய் ஆண்டனி மற்றும் ஜீ. வி. பிரகாஷ். பிரபல எழுத்தாளர் ஜெயமோகன் இந்தப் படத்திற்கான வசனங்களை எழுதியுள்ளார். பெப்ரவரி 11, 2008ம் ஆண்டு தொடங்கப்பட்ட இந்த படம் மார்ச் 26, 2010ல் வெளியிடப்பட்டது.  
சென்னை ரங்கநாதன் தெருவில் உள்ள பிரமாண்ட வணிக வளாகங்களில் பணிபுரியும் மக்களின் கொத்தடிமை வாழ்க்கை முறையை அடிப்படையாகக் கொண்டு இதன் கதை அமைக்கப்பட்டுள்ளது. இதன் பெரும்பாலான காட்சிகள் அதே தெருவில் உள்ள கடைகளிளேயே எடுக்கப்பட்டுள்ளன. மேலும் சில காட்சிகள் சென்னை மற்றும் தேனி ஆகிய இடங்களில் படமாக்கப்பட்டுள்ளன.
# அங்காடித் தெரு (திரைப்படம்)

## நடிப்பு

- **மகேசு** - திருநெல்வேலியில் உள்ள ஒரு கிராமத்தில் பிறந்து, சென்னை ரங்கநாதன் தெருவில் உள்ள துணிக்கடையில் வேலை செய்யும் *சோதிலிங்கம்* என்ற இளைஞராக இதில் நடித்துள்ளார். புதுமுகமாக இந்தப் படத்தில் அறிமுகமாகியுள்ள மகேசு, திண்டுக்கல் நகரைச் சேர்ந்த கைப்பந்தாட்ட வீரர் என்பது குறிப்பிடத்தக்கது.
- **அஞ்சலி** - திருச்செந்தூரில் பிறந்து கதாநாயகனுடன் அதே கடையில் வேலை செய்யும் *கனி* என்ற பெண்ணாக இதில் நடித்துள்ளார். இதற்கு முன்பு 'கற்றது தமிழ்', 'ஆயுதம் செய்வோம்' ஆகிய தமிழ் படங்களில் நடித்திருந்தாலும் இந்த படத்தில் இவரின் நடிப்பு பலராலும் பாராட்டத்தக்கதாக இருந்தது.
- **வெங்கடேசு** - கதாநாயகன் மற்றும் நாயகி வேலை செய்யும் கடையின் மேற்பார்வையாளராக *கருங்காலி* என்ற கதாப்பாத்திரத்தில் நடித்துள்ளார். 'ஏய்', 'பகவதி', 'குத்து' போன்ற பல படங்களை இயக்கிய இவர், நடிக்கும் முதல் படம் இதுவாகும்.
- **பாண்டி** - கதாநாயகனின் நண்பனாக *மாரிமுத்து* என்ற கதாப்பாத்திரத்தில் நடித்துள்ளார். இதற்கு முன்பு 'தீக்குச்சி' மற்றும் 'கில்லி' ஆகிய படங்களில் கவுரவ வேடங்களில் நடித்திருந்தாலும், இதுவே இவரின் முதல் முழுநீளத் திரைப்படம் ஆகும்.
# அங்காடித் தெரு (திரைப்படம்)

## பாடல்கள்

| பாடல் | பாடியவர்கள் | இசை |  |
| --- | --- | --- | --- |
| அவள் அப்படி ஒன்றும் அழகில்லை | வினீத் சிரீனிவாசன், ரஞ்சித் | விசய் ஆண்டனி |  |
| கண்ணில் தெரியும் | சி. வி. பிரகாசு | சி. வி. பிரகாசு |  |
| கருங்காலி நாயே | கார்த்திக், மகேசு, பாண்டி | சி. வி. பிரகாசு |  |
| கதைகளை பேசும் | பென்னி தயால், ஃஅம்சிகா | சி. வி. பிரகாசு |  |
| உன் பேரை சொல்லும் | நரேசு ஐயர், சிரேயா கோசல் | சி. வி. பிரகாசு |  |
| எங்கே போவேனோ | பென்னி தயால், எம். கே. பாலாசி, சானகி ஐயர் | விசய் ஆண்டனி | } |
# அங்காடித் தெரு (திரைப்படம்)

## பாடல்கள்

### அவள் அப்படி ஒன்றும் அழகில்லை

இந்தப் பாடலை கவிஞர் நா. முத்துகுமார் எழுதினார். இதுவரை பெண்களின் அழகை, திறமைகளை உயர்வு நவிற்சியாக, மிகைப் படுத்தி எழுதப்பட்டு வந்த பாடல்களில் இருந்து மாறி பெண்ணை இயல்பாக விபரித்து இந்தப் பாடல் அமைந்திருக்கிறது. மேட்டுக்குடி வாழ்க்கை முறையை சுட்டி, எளிமையை அல்லது இயல்பை விபரித்தும் இந்தப் பாடலின் பல வரிகள் அமைந்துள்ளன. எடுத்துக்காட்டுக்கள் "அவள் கூந்தல் ரோசா வாசமில்லை,அவளில்லாமல் சுவாசம் இல்லை.
# தொ. மு. இராமராய்

**ராமராய்** (பி. 1852) தமிழ்நாடு, மதுரையை சார்ந்த செளராட்டிரர். இவர் மிகச் சிறந்த சௌராஷ்டிர மொழி அறிஞர். தமது தாய்மொழியின் வளர்ச்சிப் பணியில் தம்மை முழுமையுமாக ஈடுபடுத்தியவர்.
# தொ. மு. இராமராய்

## வாழ்க்கைச் சுருக்கம்

ராமராயின் குடும்பப் பெயர் ஜாபாலி கோத்திரத்தைச் சேர்ந்த 'தொப்பே' என்பதாகும். தந்தையின் பெயர் முனிசவ்ளி. தாயார் பெயர் மீனாட்சி. சிறு வயதிலிருந்தே கல்வியில் மிகுந்த ஆர்வம் கொண்டிருந்த ராமராய் 1871-ம் ஆண்டில் பண்டிதர் லட்சுமணாச்சார்யரின் மாணவராகி சகல வேத உபநிடத சாத்திரங்களிலும், பன்மொழி இலக்கண இலக்கியங்களிலும் விரிவான கல்வி கற்றார்.  
தாய்மொழி சௌராஷ்டிர மொழி தவிர சமஸ்கிருதம், ஹிந்தி, குஜராத்தி, மராத்தி, பஞ்சாபி, வங்காளி, ஒரியா, தெலுங்கு, கன்னடம், மலையாளம், தமிழ், ஆங்கிலம் முதலிய மொழிகளைக் கற்றுப் பன்மொழி புலவரானர். 1880-ம் ஆண்டிலிருந்து தனது முழு நேரத்தையும், செல்வத்தையும் சௌராஷ்டிர மொழி எழுத்து மற்றும் அதன் லிபி வளர்ச்சிக்கே செலவிட்டார்.  
இராமராய் அவர்கள் சௌராஷ்டிர மொழிக்கென முழுமையான அளவில் அறிவியல் முறையில் வரிவடிவம் அமைத்து அச்சு எழுத்துக்களையும் தயாரித்தார். அவற்றைக் கொண்டே நிறைய நூல்களைத் தம் செலவிலேயே வெளியிட்டார்.
# தொ. மு. இராமராய்

## இராமாராய் எழுதிய நூல்கள்

- சௌராஷ்ட்ர போதினி
- சௌராஷ்ட்ர பிரைமர்
- சௌராஷ்ட்ர முதல் பாட புஸ்தகம்
- சௌராஷ்ட்ர இரண்டாம் பாட புஸ்தகம்
- சௌராஷ்ட்ர நீதி ஸம்பு
- சௌராஷ்ட்ர வியாகரணம்
- சௌராஷ்ட்ர நந்தி நிகண்டு மற்றும் பல.
- சதுர்பாஷா வல்லரி (தமிழ், தெலுங்கு, சமஸ்கிருதம், சௌராஷ்ட்ரம், ஆகிய நான்கு மொழி சொற்தொகுப்பு)
- ‘’சௌராஷ்ட்ர நீதி ஸம்பு’’ (என்னும் நீதி நூல் இவரால் ஆங்கிலத்தில் மொழி பெயர்க்கப்பட்டது. திருமுருக கிருபானந்த வாரியார் தமது *திருப்புகழமிர்தம்* என்னும் ஆன்மிக இதழில் இந்நூலை வெளியிட்டு தமிழ் மக்களிடையே பரப்பினார்).
- ஸௌராஷ்ட்ர மேதாவி ஸ்ரீ ராமராய் அவர்களின் வாழ்க்கை வரலாற்று நூல் மின்னூலாக பதிவேற்றம் செய்யப்பட்டுள்ளது. பதிவிறக்கம் செய்ய https://drive.google.com/open?id=1AbAHJ_AjLLdCDzf5uJ_QO9ftL64FtYhs
# தொ. மு. இராமராய்

## ஆதாரநூல்கள்

- சௌராட்டிரர்: முழுவரலாறு, ஆசிரியர், கே. ஆர். சேதுராமன், சென்னை.
# வணக்கம் பண்பலை

**வணக்கம் பண்பலை 102.7** என்பது 2012 இல் தொடங்கப்பட்ட 24 மணிநேர முழுத் தமிழ் கனேடிய வானொலி ஆகும். ஆசிய நாடுகள் தவிர்த்த ஒரு நாட்டில் முழு நேரத் தமிழ்ப் பண்பலை அலைவரிசை இதுவே ஆகும். தமிழ்வண் தொலைக்காட்சி நிறுவனத்தினரே இதனையும் நடத்துகிறார்கள்.
# வார்ப்புரு:தகவல்ப்பெட்டி குடிமை சச்சரவுகள்

| imagestyle =
| caption = }  
| label1 = தேதி
| data1 = }  
| label2 = இடம்
| data2 =  
| label3 = காரணிகள்
| data3 = }  
| label4 = நோக்கங்கள்
| data4 = }|  
| label5 = வழிமுறைகள்
| data5 = }  
| label6 =
| data6 = }  
| label7 = Concessions
given
| data7 = }  
| header8 =
| data9 =  
| header10 =
| data11 =  
| header11 =
| data12 =  
| header13 =
| data14 =  
| data15 = }  
| header16 =
| data17 =  
| data18 = }  
| header19 =  
| label20 = Death(s)
| data20 = }  
| label21 = Injuries
| data21 = }  
| label22 = Arrested
| data22 = }  
| label23 = Detained
| data23 = }  
| label24 = Charged
| data24 = }  
| label25 = Fined
| data25 = }  
| header27 =
| data28 = </>
}}
| belowstyle = -top: solid #aaa
| below = }  
}}<noinclude></noinclude>
# யாமிருக்க பயமே

**யாமிருக்க பயமே** 2014ம் ஆண்டு வெளியான தமிழ் மொழி திகில் திரைப்படமகும். இந்த திரைப்படத்தை டிகே இயக்க, கிருஷ்ணா, ஓவியா நடித்துள்ளார்கள்.
# யாமிருக்க பயமே

## நடிகர்கள்

- கிருஷ்ணா - கிரண்
- ஓவியா - சரண்யா
- ரூபா மஞ்சரி - ஸ்மிதா
- கருணாகரன் - சரத்
- மயில்சாமி
- அனஸ்வரா குமார்
# திருவிடைமருதூர் பி. எஸ். வி. ராஜா

**திருவிடைமருதூர் பி. எஸ். வி. ராஜா** தென்னிந்தியா, தமிழகத்தைச் சேர்ந்த ஒரு நாதசுவர வாத்திய இசைக் கலைஞர் ஆவார். இவர் பிரபல நாதசுவர வாத்திய இசைக் கலைஞர் திருவிடைமருதூர் பி. எஸ். வீருசாமி பிள்ளையின் சகோதரர் மகனும், மாணவருமாவார்.
# திருவிடைமருதூர் பி. எஸ். வி. ராஜா

## பெற்ற விருதுகளும் சிறப்புகளும்

- இசைப்பேரறிஞர் விருது, 2005. வழங்கியது: தமிழ் இசைச் சங்கம், சென்னை.
- இராஜரத்னா விருது, 2011
- கலைமாமணி விருது
# செக்ஸ் டேப்

**செக்ஸ் டேப்** என்பது 2014 இல் வெளிவந்த அமெரிக்க நாட்டு பாலியல் நகைச்சுவை திரைப்படமாகும். இத்திரைப்படத்தை ஜேக் கஸ்டான் என்பவர் இயக்க, கேமரன் டியாஸ், ஜசோன் செகெல், ரோப் லோவே, ரோப் கோர்ட்றி, ஜேக் பிளாக் ஆகியோர் நடித்திருந்தனர்.  
இத்திரைப்படத்தை கொலம்பியா பிக்சர்ஸ் தயாரித்து 2014 சூலை 18 அன்று வெளியிடப்பட்டு ஆரம்ப வார இறுதியில் $14.6 மில்லியன் டாலரும், உலகளவில் $126.1 மில்லியன் டாலரும் வசூலித்தது. இது விமர்சனரீதியாக எதிர்மறை விமர்சனங்களைப் பெற்றது.
# செக்ஸ் டேப்

## நடிகர்கள்

- கேமரன் டியாஸ் - அன்னி ஹர்கிரோவ்
- ஜசோன் செகெல் - ஜெய் ஹர்கிரோவ்
- ஜேக் பிளாக் -
- ரோப் கோர்ட்றி - இராபி தாம்சன்
- எல்லி கெம்பெர் - டெஸ் தாம்சன்
- ரோப் லோவே family medical - ஹாங்க் ரோசன்பாம்
- குமெயில் நஞ்சியானி - புனித்
# செக்ஸ் டேப்

## படப்பிடிப்பு

இத்திரைப்படத்தின் படப்பிடிப்பு 2013 செப்டம்பர் 12 அன்று நியூட்டன், மாசசூசெட்சில் தொடங்கியது.
# செக்ஸ் டேப்

## வெளியீடு

2014 மார்ச் 17 அன்று படத்தின் முதல் சுவரொட்டியும், சில புகைப்படங்களும் வெளியிடப்பட்டன.
# திருவீழிமிழலை எஸ். சுப்பிரமணிய பிள்ளை

**திருவீழிமிழலை எஸ். சுப்பிரமணிய பிள்ளை** (ஏப்ரல் 16, 1893 – )தமிழகத்தைச் சேர்ந்த நாதசுவர இசைக் கலைஞர் ஆவார். திருவீழிமிழலை சகோதரர்கள் என சிறப்பாக அழைக்கப்பட்டவர்களில் இவர் மூத்தவர் ஆவார். இளையவர் எஸ். நடராஜ சுந்தரம் பிள்ளை ஆவார்.
# திருவீழிமிழலை எஸ். சுப்பிரமணிய பிள்ளை

## வாழ்க்கைக் குறிப்பு

சுப்பிரமணிய பிள்ளை திருவீழிமிழலையில் 1893 ஏப்ரல் 16 அன்று சுவாமிநாத பிள்ளை என்பவருக்குப் பிறந்தார். இவரது தாய் மாமன் பிரபல நாதசுரக் கலைஞர் நாகூர் சுப்பையா பிள்ளை. இவருடன் கூடப் பிறந்தவர்கள் நடராச சுந்தரம் பிள்ளை, கல்யாணசுந்தரம் பிள்ளை ஆகியோர்.
# திருவீழிமிழலை எஸ். சுப்பிரமணிய பிள்ளை

## பெற்ற விருதுகளும் சிறப்புகளும்

- சங்கீத கலாநிதி விருது, 1956 ; வழங்கியது: மியூசிக் அகாதெமி, சென்னை
- சங்கீத நாடக அகாதமி விருது, 1962
- இசைப்பேரறிஞர் விருது, 1974 ; வழங்கியது: சென்னை தமிழிசைச் சங்கம்
# திருவீழிமிழலை எஸ். நடராஜ சுந்தரம் பிள்ளை

**திருவீழிமிழலை எஸ். நடராஜ சுந்தரம் பிள்ளை** தமிழகத்தைச் சேர்ந்த நாதசுவர இசைக் கலைஞர் ஆவார். ’திருவீழிமிழலை சகோதரர்கள்’ எனச் சிறப்பாக அழைக்கப்பட்டவர்களில் இவர் இளையவர் ஆவார். மூத்தவர் எஸ். சுப்பிரமணிய பிள்ளை ஆவார்.
# திருவீழிமிழலை எஸ். நடராஜ சுந்தரம் பிள்ளை

## பெற்ற விருதுகளும் சிறப்புகளும்

- இசைப்பேரறிஞர் விருது, 1977. வழங்கியது: தமிழ் இசைச் சங்கம், சென்னை.
- சங்கீத நாடக அகாதமி விருது, 1972
# கேப் அர்கோனா

**கேப் அர்கோனா** (*SS Cap Arcona*) என்பது செருமனி நாட்டின் சொகுசுக் கப்பல் ஆகும். இக்கப்பல் 1940ம் ஆண்டுவரை ஜெர்மனிக்கும் தென் அமெரிக்காவிற்கும் இடையே மக்களை ஏற்றிச்செல்லும் போக்குவரத்து சொகுசு கப்பலாக பயன்படுத்தப்பட்டு வந்தது. அதன் பின்னர் இரண்டாம் உலகப்போரின் போது ஜெர்மனி அதன் ஆதாயத்திற்காக இக்கப்பலை தளவாடங்களை ஏற்றிச்செல்ல பயன்படுத்திக்கொள்ள எடுத்துக்கொண்டது.  
போரின் போது இரஷ்யாவில் உள்ள கிழக்கு பிரஷ்யா பகுதியிலிருந்து ஜெர்மனி தனது துருப்புக்களையும் பொதுமக்களையும் இக்கப்பலின் மூலம் அப்புறப்படுத்த முடிவு செய்தது. 1945ம் ஆண்டு நாசி படைகளின் கைதிகள் உட்பட 5800 பேர் இக்கப்பலில் வந்த போது இங்கிலாந்தின் ராயல் விமானப்படை தாக்குதல் நடத்தியது. இதில் கப்பல் மூழ்கி அனைவரும் இறந்தனர். அப்போது நடந்த இந்த சம்பவம் மூலம் கடலில் நடந்த பெரிய இழப்பு இது என்று முடிவு செய்யப்பட்டது.
# கேப் அர்கோனா

## வரலாறு

இக்கப்பலில் பெயர் ரோகான் தீவில் உள்ள ஒரு இடத்தைக்குறிக்கும். 1927ம் ஆண்டு ரோகென் (Rugen) தீவில் வைத்து இக்கப்பல் தனது பயணத்தை துவங்கியது. இதன் எடை 27.561 டன் ஆகும். இக்கப்பலில் கட்டுமானம் நடந்தபோது சொகுசு கப்பல் போல்தான் முதலில் கட்டப்பட்டது. அதே போல் இதில் பயணம் செய்தவர்கள் அனைவரும் பெரும்பாலும் வசதிபடைத்த பெரும் பணக்காரர்கள் தான்.
# கேப் அர்கோனா

## கடற்படை சேவை

1940 ஆண்டு வரை போக்குவரத்திற்காக பயன்டுத்தப்பட்ட இக்கப்பல் இதன் நிறம் சாம்பல் நிறமாக மாற்றப்பட்டு செருமனி படைகளுக்காக (Kriegsmarine) பால்டிக் கடலில் கடற்படை சேவைக்காக உபயோகப்படுத்தப்படது. இக்கப்பல் முன்னர் மூழ்கிப்போன டைட்டானிக் கப்பலைப்போன்ற சபிக்கப்பட்ட கப்பல் என்று வர்ணிக்கப்படுகிறது. 1945ம் ஆண்டு ஜனவரி மாதம் 31ம் தேதி ஜெர்மனி கைதிகளையும், இராணுவ வீரர்களையும், மற்ரும் பொதுமக்கள் என 25,795 பேர்களையும் ஏற்றிக்கொண்டு [கிழக்கு பிரஷ்யா]] வழியாக பாதுகாப்பான இடங்களுக்குச் செல்ல பயணமானது. இப்போது இந்த கப்பல் ஆபத்தில் சிக்கியுள்ளது என்று அதில் உள்ளவர்களுக்கு தெரியாது. ஜனவரி 30ம் தேதி அன்று சோவியத் யூனியனின் நீர்மூழ்கிக்கப்பல் (Soviet submarine S-13) நாற்பது நிமிடங்கள் தாக்கியது . அப்போது குறைந்தது 9,400 பேர் இறந்திருக்க கூடும். அதே நீர்மூழ்கிக்கப்பல் பிப்ரவரி மாதம் 11ம் தேதி டென்மார்க் நாட்டின் கோபனாவன் வழியாக சென்ற போது தாக்கியது. அப்போது 3,500 பேர் உயிரிழந்தனர். பிப்ரவரி மாதம் 20 தேதி அன்று கப்பலின் கேப்டன் (Johannes Gertz) தனது அறையில் தன்னைத்தானே மாய்த்துக்கொள்கிறார்.  
1945ம் ஆண்டு மார்ச் மாதம் 30ம் தேதி மீதம் இருந்த வீரர்களை சுமந்து கொண்டு கோபனாவன் வழியாக பால்டிக் கடலில் தனது கடைசி பயணத்தை மேற்கொண்டது. இந்த நேரத்தில் இக்கப்பலின் எரிபொருள் முற்றிலும் தீர்ந்து பொயிருந்தன. இக்கப்பலின் நீண்ட தூரப்பயணம் அப்போது பொய்த்துப்போனது. அப்போது அதன் உரிமையாளர்கள் கொபன்கேவனிலிருந்து வெளியேறி நாஸ்டட் கடல் பகுதிக்கு(Neustadt Bay) வர உத்தரவிட்டனர்.
# திருவீழிமிழலை எஸ். தக்சிணாமூர்த்தி பிள்ளை

**திருவீழிமிழலை எஸ். தக்சிணாமூர்த்தி பிள்ளை** தமிழகத்தைச் சேர்ந்த நாதசுவர இசைக் கலைஞர் ஆவார்.
# திருவீழிமிழலை எஸ். தக்சிணாமூர்த்தி பிள்ளை

## இசைப் பணி

காஞ்சி நாயனப் பிள்ளை, கல்யாண சுந்தரம் பிள்ளை ஆகியோரின் மாணவராகிய தக்சிணாமூர்த்தி, ஏறத்தாழ 5000 இசை நிகழ்ச்சிகளை வழங்கியுள்ளார். இரசியா, மொரீசியசு, இலங்கை ஆகிய நாடுகளுக்கு பயணங்கள் மேற்கொண்டு இசை நிகழ்ச்சிகளைச் செய்துள்ளார்.
# திருவீழிமிழலை எஸ். தக்சிணாமூர்த்தி பிள்ளை

## பெற்ற விருதுகளும் சிறப்புகளும்

- கலைமாமணி, 1979; வழங்கியது: தமிழக அரசு
# இருத்தலியல் தீவாய்ப்பு

**இருத்தலியல் தீவாய்ப்பு** என்பது, பூமியில் தோன்றிய அறிவாற்றல் கொண்ட உயிர்கள் முற்றாக அழிந்துவிடக்கூடிய வகையில் அல்லது எதிர்கால வளர்ச்சியைக் கடுமையான முறையில் நிரந்தரமாகக் குறைக்கும் வகையில் ஏற்படக்கூடிய எதிர்கால நிகழ்வை அல்லது நிலைமையைக் குறிக்கும். இவை உலகப் பேரழிவுத் தீவாய்ப்பின் தீவிரம் கூடிய ஒரு பகுதியாகும்.
# இருத்தலியல் தீவாய்ப்பு

## இருத்தலியல் பேரழிவுக்கான சாத்தியக்கூறுகள்

இருத்தலியல் நிகழ்வுகள் ஏற்படக்கூடிய சாத்தியப்பாட்டு நிகழ்தகவு குறித்துப் பல நிறுவனங்கள் எதிர்வு கூறியுள்ளன. விண்கற்கள் மோதுவதனால் அடுத்த நூற்றாண்டில் மனிதகுலம் அழிந்து விடுவதற்கான நிகழ்தகவு ஒரு மில்லியனில் ஒரு பங்கு மட்டுமே என ஓரளவு துல்லியமாகக் கணக்கிடப்பட்டு உள்ளது. ஆனாலும் சில அறிஞர்கள் இதற்கான வாய்ப்பு முன்னர் கணிக்கப்பட்ட அளவிலும் மிகவும் அதிகமாக இருக்கக்கூடும் எனக் கூறுகின்றனர். இதுபோலவே, பேரழிவை ஏற்படுத்தக்கூடிய காலநிலை மாற்றம் உண்டாக்குவதற்குப் போதிய அளவிலான எரிமலை வெடிப்புக்கள் ஏற்படக்கூடிய வாய்ப்பு 50,000 ஆண்டுகளுக்கு ஒரு முறை எனக் கணிக்கப்பட்டுள்ளது. 69,000 - 77,000 ஆண்டுகளுக்கு முன் ஏற்பட்ட டோபா எரிமலை வெடிப்பு ஏறத்தாழ மனிதகுலத்தை அழித்துவிடக்கூடிய அளவு தீவிரம் கொண்டதாக இருந்தது. பிறவற்றால் ஏற்படக்கூடிய ஆபத்துக்களின் வாய்ப்புக்களைக் கணிப்பது மிகவும் கடினம். 2008ல் ஆக்சுபோர்டு பல்கலைக்கழகத்தில் இடம்பெற்ற உலகப் பேரழிவுத் தீவாய்ப்பு மாநாடு ஒன்றில் கலந்துகொண்ட பல்வேறு பேரழிவுத் தீவாய்ப்புக்கள் தொடர்பான வல்லுனர்கள், 21ஆம் நூற்றாண்டில் மனிதகுலம் அழிந்துவிடுவதற்கான வாய்ப்பு 19% எனக் கருத்துக் கூறினர். ஆனாலும், மாநாட்டு அறிக்கை மேற்படி கணிப்புக்கு அடிப்படையான முறைசாரா ஆய்வில் இருந்த சில பிரச்சினைகள் காரணமாக இந்த முடிவைக் கவனமாகவே அணுகவேண்டும் எனக் கூறியுள்ளது. பல்வேறு காரணிகளால் ஏற்படக்கூடிய அழிவு வாய்ப்புக்களின் சுருக்கம் வருமாறு:
::{|
|-
! தீவாய்ப்பு !! 2100க்கு முன் மனிதகுலம்
அழிவதற்கான நிகழ்தகவு
|-
| மூலக்கூற்று நானோதொழில்நுட்ப ஆயுதங்கள்|| 5%
|-
| பேரறிவுத்திறன் AI|| 5%
|-
| போர்கள்|| 4%
|-
|உருவாக்கப்பட்ட தொற்றுநோய்கள்|| 2%
|-
|அணுவாயுதப் போர்|| 1%
|-
| நானோதொழில்நுட்ப விபத்து|| 0.5%
|-
| இயற்கைத் தொற்றுநோய்கள் || 0.05%
|-
| அணுவாயுதப் பயங்கரவாதம் || 0.03%
|}
::<small> அட்டவணை மூலம்: மனிதகுல எதிர்காலம் நிறுவனம், 2008.</small></>
# இனப்பெருக்க நோயெதிர்ப்பியல்

**இனப்பெருக்க நோயெதிர்ப்பியல்** (Reproductive immunology) என்பது நோயெதிர்ப்பு அமைப்பிற்கும், இனப்பெருக்கத் தொகுதிக்கும் இடையில் நடைபெறுகின்ற அல்லது நடைபெறாத ஊடாடல்களைக் குறித்துப் பயிலும் ஒரு மருத்துவத் துறையாகும். உதாரணங்களாக, கரு வளர்வதற்குத் தகவான தாயின் நோயெதிர்ப்புச் சகிப்புத் தன்மை (maternal immune tolerance), இரத்த-விந்தக தடுப்பரணுக்கு (blood-testis barrier) ஊடான நோயெதிர்ப்பிய ஊடாடல்கள் ஆகியவற்றைக் கூறலாம். இத்தகு நோயெதிர்ப்புச் சகிப்புத் தன்மை முழுமையாக இல்லாததனால் நிகழும் மலட்டுத் தன்மைப் பிறழ்வினைகள், அடிக்கடி நிகழும் கருச்சிதைவுகள், கருப்பச் சிக்கல்கள் குறித்து விளக்க கருத்தரிப்பு மருத்துவமனைகளில் இனப்பெருக்க நோயெதிர்ப்பியல் என்னும் கருத்தாக்கம் பயன்படுத்தப்படுகிறது. நோயெதிர்ப்பியச் சிகிச்சை முறைகள் முன்னர் விளக்க இயலாத மலட்டுத் தன்மை அல்லது அடிக்கடி நிகழும் கருச்சிதைவுகள் கொண்டவர்களுக்குச் சிகிச்சையளிக்கும் புதிய வழிமுறைகளாகும், .
# வல்லவனுக்கு புல்லும் ஆயுதம்

**வல்லவனுக்கு புல்லும் ஆயுதம்** 2014ம் ஆண்டு வெளியான தமிழ் மொழி அதிரடி மற்றும் நகைச்சுவை திரைப்படம். இந்த திரைப்படத்தை ஸ்ரீநாத் இயக்க, சந்தானம், ஆஸ்னா ஸவேரி மற்றும் செந்தில் குமார் நடித்துள்ளார்கள். இந்த திரைப்படம் 2010ம் ஆண்டு வெளியான இராஜமௌலி யின் மரியாத ராமண்ணா என்ற தெலுங்கு திரைப்படத்தின் மறுதயாரிப்பு ஆகும். இது 2014 ஆம் ஆண்டு மே பத்தாம் திகதி திரையரங்குகளில் வெளியானது.
# வல்லவனுக்கு புல்லும் ஆயுதம்

## கதைச்சுருக்கம்

பழிக்குப் பழி வாங்கத் துடித்துக் கொண்டிருக்கும் ஒரு குடும்பத்தில் பலி ஆடாக ஒருவன் நுழைந்து, அது அவனுக்கும் தெரிந்த பிறகு, அதிலிருந்து எப்படித் தப்பிக்கிறான் என்பதே ‘வல்லவனுக்கு புல்லும் ஆயுதம்’.
# வல்லவனுக்கு புல்லும் ஆயுதம்

## நடிகர்கள்

- சந்தானம்
- ஆஸ்னா ஸவேரி
- செந்தில் குமார்
- நகிநீடு
- ரவி பிரகாஷ்
- விடிவி கணேஷ்
- சொர்ணமால்யா
- ராஜகுமாரன்
- சுகுந்தன்
# வல்லவனுக்கு புல்லும் ஆயுதம்

## வெளியீடு

இது 2014 ஆம் ஆண்டு மே பத்தாம் திகதி திரையரங்குகளில் வெளியானது.
# வல்லவனுக்கு புல்லும் ஆயுதம்

## விமர்சனம்

ஆனந்த விகடன் வார இதழில் எழுதிய விமர்சனத்தில் "ஒரு வீடு, ஒரு ஹீரோ, சில அரிவாள்கள்... இதை வைத்தே முழுப் படத்தையும் அலுங்காமல் நகர்த்திச்சென்ற வகையில், இந்த வல்லவனுக்குக் காமெடியே ஆயுதம்!" என்று எழுதி மதிப்பெண்களை வழங்கினர்.
# புற்றுநோயெதிர்ப்பியல்

**புற்றுநோயெதிர்ப்பியல்** (Cancer immunology, Immuno-Oncology) என்பது நோயெதிர்ப்பியல் அமைப்பு, புற்றுநோய் உயிரணுக்களிடையே நிகழும் ஊடாடல்களைக் குறித்துப் பயிலும் நோயெதிர்ப்பியல் துறையின் ஒரு பிரிவாகும். வளர்ந்து வரும் இப்பிரிவானது புற்றுநோய்க்குப் புதிய நோயெதிர்ப்பியச் சிகிச்சை முறைகளைக் கண்டறிவதைக் குறிக்கோளாகக் கொண்டுள்ளது. எவ்விதம் புற்று நோய்வாய்ப்பட்ட உயிரணுக்கள் நோயெதிர்ப்பிய அமைப்பைத் தவிர்கின்றன என்பதை அறிவதுதான் புற்றுநோயெதிர்ப்பியலின் அடிப்படையாகும். இத்தகு புற்று நோய்வாய்ப்பட்ட உயிரணுக்களுக்கெதிராக நோயெதிர்ப்பிய வினைகளைத் தூண்டுவதே இத்துறையின் முதன்மையான நோக்கமாகும்.  
குறிப்பிட்ட புற்றுநோயின் தனித்துவ எதிர்ப்பிகளை அடையாளம் காண்பது, இத்தகு எதிர்ப்பிகளுக்கெதிரான நோயெதிர்ப்பிய வினைகள், ஆகியவைக் குறித்த அறிவு புதிய தடுப்பூசிகள், எதிர்ப்பான்களை உபயோகப்படுத்தும் சிகிச்சை முறைகள், புற்றுக் காட்டிகளை (tumor marker) அடிப்படையாகக் கொண்ட கண்டறியும் சோதனை முறைகள் ஆகியவை வளர்ச்சியடைய பேருதவிப் புரிகின்றது. உதாரணமாக, அண்மைய அறிவியல் ஆய்வுக் கட்டுரை ஒன்று, மனிதர்களின் பெருங்குடல் மலக்குடல் ( colorectal) சார்ந்த புற்று நோயில் கழலை ஊடுருவும் உயிரணுக்களின் முக்கியத்துவத்தைக் குறிப்பிடுகின்றது. புற்றுத் திசுக்களில் கழலை ஊடுருவும் உயிரணுக்களைக் (tumor infiltrating lymphocytes, TIL) கொண்ட நோயாளிகள் உயிர்ப்பிழைப்பதற்கான சாத்தியக் கூறுகள் அதிகமிருப்பதாகவும், ஓரளவிற்கு கட்டிகளுக்கெதிரான நோயெதிர்ப்புத்திறன் பெருங்குடல் மலக்குடல்-சார் புற்று நோயில் உள்ளதாகவும் இதில் கூறப்பட்டுள்ளது.  
விலங்கு மாதிரிகளில் தானாகத் தோன்றும் (அ) வேதிப்பொருட்களால் தூண்டப்படுகிற கழலைகள் தோன்றுவதற்கும், வளர்ச்சியடைவதற்கும் எதிரானப் பாதுகாப்பு; மனித புற்றுநோயில் நோயெதிர்ப்பு அமைப்பு அடையாளம் காணும் இலக்குகளைக் கண்டறிதல் ஆகியவைகளை அடிப்படையாகக் கொண்டு கடந்த பத்து ஆண்டுகளில் புற்றுநோயெதிர்ப்பியக் கண்காணிப்பு (cancer immunosurveillance) குறித்த கருத்தாக்கத்திற்கு குறிப்பிடத்தக்க அளவில் அறிவியல் ஆதாரங்களும், இதைக் குறித்த அறிவு வளர்ச்சியும் முன்னேற்றம் அடைந்துள்ளது எனக் கூறலாம்.
# உரோமைப் பேரரசர்கள்

**உரோமைப் பேரரசர்கள்** கி.மு 27 ஆம் ஆண்டிலிருந்து உரோமப் பேரரசை ஆட்சி செய்த அரசர்கள் ஆவர். இப்பேரரசர்களில் முதலாவதாக உரோமப் பேரரசை ஆட்சி செய்தவர் ஒகஸ்டஸ் சீசர் ஆவார்.
# உரோமைப் பேரரசர்கள்

## பேரரசர்கள்

### யூலியஸ் சீசர்

**யூலியஸ் சீசர்** கிமு 59 தொடக்கம் 44 ஆண்டுகளுக்கு இடைப்பட்ட காலத்தில் உரோமப் பேரரசை ஆண்டார். யூலியஸ் சீசர் பேரரசராகும் முன்னர் பிரான்ஸின் ஆளுநராக இருந்தவர். கிமு 54ஆம் ஆண்டு இங்கிலாந்தை வெற்றிகொண்ட பின்னரே இவர் பேரரசர் ஆனார். இவர் எகிப்தை கைப்பற்றும் போது எகிப்தின் அழகிய இராணி *செலோபத்ரா* என்பவரை காதலித்தார். எகிப்தைக் கைப்பற்றிய பின் ரோமிற்குத் திரும்பியபோது இவர் சர்வாதிகாரி ஆனார். இவரே ரோமப் பேரரசில் சிறந்ததோர் நிர்வாகத்தை உருவாக்கினார். செனட் எனும் சையின் அங்கத்தவர்களின் தொகையையும் இவரே அதிகரித்தார். யூலியஸ் சீசர் கிமு 44 ஆண்டில் கொலை செய்யப்பட்டார்.
# உரோமைப் பேரரசர்கள்

## பேரரசர்கள்

### ஒகஸ்டஸ் சீசர்

**ஒகஸ்டஸ் சீசர்** என்னும் பேரரசனே *கோலோசியம் விளையாட்டரங்கு* *கெரகெல்லா நீச்சல் தடாகம்* போன்றவற்றை நிர்மாணித்ததாகக் கருதப்படுகிறது. இவரே பாலங்கள், வீதிகள், பாரிய கட்டடங்கள் போன்ற பலவற்றை பேரரசின் காலத்தில் உருவாக்கியதாகக் கூறப்படுகிறது. ஒகஸ்டஸ் சீசரின் தந்தை *யூலியஸ் சீசர்* ஆவார்.
# உரோமைப் பேரரசர்கள்

## பேரரசர்கள்

### நீரோ மன்னன்

**நீரோ மன்னன்** இவன் கிமு 37ஆம் ஆண்டு திசம்பர் மாதம் 15ஆம் திகதி பிறந்தார். நீரோ மன்னனே *யூலியர்-கலியுதின் வம்சத்தின்* ஐந்தாவதும் இறுதியுமான உரோமப் பேரரசர் ஆவார். இவர் குளோடியசு எனும் உரோமப் பேரரசனின் வளர்ப்புப் பிள்ளை ஆவார்.
குளோடியசு இறந்த பின்னர் கிமு 54ஆம் ஆண்டு ஒக்டோபர் மாதம் 13ஆந் திகதி அன்று ரோமப் பேரரசராகப் பதவியேற்றான். நீரோ மன்னன் தனது முப்பதாவது வயதில் கிமு 68ஆம் ஆண்டில் சூன் மாதம் ஒன்பதாம் திகதி மரணமுற்றான்.
# உரோமைப் பேரரசர்கள்

## பேரரசர்கள்

### குளோடியசு

**குளோடியசு** மன்னனே உரோமப் பேரரசின் நான்காவது பேரரசன் ஆவான். இவர் கிமு பத்தாம் நூற்றாண்டில் ஆகஸ்ட் மாதம் முதலாம் திகதியில் *லக்டூனம்* எனும் இடத்தில் பிறந்தார். இவருக்கு முன்பாக உரோமப் பேரரசராக *கலிகுலா* என்பவரும் இவருக்குப் பின்பாக உரோமப் பேரரசராக *நீரோ* என்பவரும் ஆட்சியில் இருந்தனர்.
# ஹான்ஸ் மாதேசன்

**ஹான்ஸ் மாதேசன்** (பிறப்பு: 1975 ஆகஸ்ட் 7) ஒரு ஸ்காட்லாந்து நடிகர். இவர் த பில், ப்ரம்வேல், The Virgin Queen போன்ற தொலைக்காட்சி தொடர்களிலும் 300: ரைஸ் ஒப் அன் எம்பையர் போன்ற திரைப்படங்களிலும் நடித்ததன் மூலம் பரிசியமான நடிகர் ஆனார்.
# ஆசா பட்டர்பீல்ட்

**ஆசா மேக்ஸ்வெல் தார்ன்டன் பார் பட்டர்பீல்ட்** (பிறப்பு: 1997 ஏப்ரல் 1) ஒரு ஆங்கில திரைப்பட நடிகர் ஆவார். இவர் The Boy in the Striped Pyjamas, ஹூகோ, எண்டர்ஸ் கேம் போன்ற திரைப்படங்களில் நடித்ததன் மூலம் பரிசியமான நடிகர் ஆனார். இவர் லண்டனில் பிறந்தார்.
# இடி

**இடி** (Thunder) என்பது காற்றில் உள்ள மூலக்கூறுகளுடன் மேகங்கள் உராய்வதால் வானத்தில் மின்சாரம் உண்டாகிப் பூமியில் பாயும்போது உண்டாகிறது. இடி, மின்னல் இரண்டும் ஒரே நேரத்தில் ஏற்பட்டாலும் மின்னல் முதலில் நம் கண்ணுக்கு தெரியும். சிறிது நேரம் கழித்து இடியொலி கேட்கும். ஒளியின் வேகம் ஒரு நொடிக்கு 300000 கிலோமீட்டர்; ஒலியின் வேகம் ஒரு நொடிக்கு 330 மீட்டர் மட்டும் என்பதே இதன் காரணம் ஆகும்.
# இடி

## காரணம்

இடி உண்டாக அறிவியல் பூர்வமான காரணங்கள் பலவாறாக உள்ளன. அவற்றுள் கி.மு. நான்காம் நூற்றாண்டில் கிரேக்க தத்துவமேதை அரிஸ்டாடில் முதல்முறையாக ஓர் கருதுகோளை முன்வைத்தார்.
# இடி

## காரணம்

#### இடி எப்படி உருவாகிறது?

மின்னல் புவியை தாக்கும் முன்னர் மேகத்திற்கும் புவிக்கும் இடையில் உள்ள காற்று நிரப்பப்பட்ட பகுதியில் சில வினாடிகள் பயணிக்கும் போது அதிக வெப்பநிலையில் உள்ள மின்னலின் கீற்று அதனை சுற்றி உள்ள காற்றின் மூலக்கூறுகளை வெப்பமாக்கும்.  
இவ்வாறு வெப்பமான காற்று விரிவடையும் போது ஏற்படும் சத்தமே ‘இடி’ என்று அழைகப்படுகிறது.
# தோபா எரிமலை வெடிப்பு

**தோபா எரிமலை வெடிப்பு** (ஆங்கிலம்: *Toba eruption* அல்லது *Youngest Toba eruption*; இந்தோனேசியம்: *Teori bencana Toba*) என்பது, 69,000 - 77,000 ஆண்டுகளுக்கு முன்னர் இந்தோனேசியா, சுமாத்திரா, தோபா ஏரியின் பகுதியில் ஏற்பட்ட பெரும் எரிமலை வெடிப்பு *(Toba supervolcano)* ஆகும். சுமாத்திரா தீவில் மேடான் நகரில் இருந்து 88 கி.மீ. தொலைவில் தோபா ஏரி உள்ளது.  
உலகில் நிகழ்ந்த மிகப்பெரிய எரிமலை வெடிப்புக்களில் இதுவும் ஒன்றாக அறியப்படுகிறது. இதன் அடிப்படையில் உருவான **தோபா பேரழிவு நிகழ்வு** 6-7 ஆண்டுகள் நீடித்தது. இந்த எரிமலை வெடிப்பு உலகளாவிய நிலையில் ஓர் எரிமலைக் குளிர்காலத்தையும் உருவாக்கியது; அத்துடன், 1000 ஆண்டுகள் நீடித்த ஒரு குளிர்வுக் காலகட்டம் உருவாவதற்கு காரணமாகவும் அமைந்தது.  
தோபா எரிமலை வெடிப்பு உலகத்தின் தட்பவெப்ப நிலையையே மாற்றி அமைத்தது. அதனால் ஒரு புதிய குளிர்க்காலம் உருவானது. அந்தக் குளிர்க் காலத்திற்கு எரிமலை குளிர்க்காலம் என்று பெயர் *(Volcanic Winter).* உலகத்தின் வெப்பநிலை 3°C முதல் 5°C வரை குறைந்தது. உயரமான மலைப் பகுதிகளில் 15°C வரை குறைந்தது. கிழக்கு ஆப்பிரிக்காவில் உள்ள மலாவி ஏரியில் *(Lake Malawi)* தோபா எரிமலையின் சாம்பல்கள் இன்றும் மூடி இருக்கின்றன. இருப்பினும் கிழக்கு ஆப்பிரிக்காவில் அதிக அளவிலான வெப்பநிலை மாற்றங்கள் ஏற்படவில்லை என்பது அண்மைய கண்டுபிடிப்புகள் ஆகும்.  
எரிமலை வெடிப்பினால் மேடான், அச்சே, பலெம்பாங், பெக்கான்பாரு, லாம்புங், பாடாங் போன்ற நகரங்களில் இருள் மேகங்கள் சூழ்ந்தன. கரும் புகைகள் வானத்தில் பத்து மைல் உயரத்திற்குப் பாய்ந்தன. இந்தோனேசியா, மலேசியா, போர்னியோ, இலங்கை, தமிழ்நாடு, தாய்லாந்து, பிலிப்பீன்சு போன்ற நாடுகளில் பட்டப் பகலில் நடுநிசி இருள் கவ்விக் கொண்டது.  
சில நாட்களில் வானத்தில் இருந்து அமில மழை கொட்டியது. அமில மழையினால் பெரிய அளவில் உயிரினங்கள் அழிந்து போயின. பயிர் வகைகள் மீண்டும் பழைய நிலைக்கு உயிர்பெற்று வர பல பத்தாண்டுகள் பிடித்தன. இதில் உருவானது தான் ‘லேக் தோபா’ எனும் தோபா ஏரி *(Lake Toba).*
# தோபா எரிமலை வெடிப்பு

## பொது

தோபா ஏரி என்பது உலகின் மிகப் பெரிய எரிமலை ஏரி. 1,700 சதுர கி.மீ. பரப்பளவு; அதாவது 62 மைல் நீளம். 20 மைல் அகலம், 450 மீட்டர் ஆழம். இந்த ஏரி ஒரு மலை உச்சியில் இருக்கிறது. 2,969 அடி உயரத்தில், ஏறக்குறைய 1 கிமீ உயரத்தில் இருக்கிறது.  
தோபா எரிமலை வெடிப்பானது ஆறு முதல் பத்து ஆண்டுகள் வரையில் உலகம் முழுமைக்கும் கடும் குளிர்க்காலத்தைத் தோற்றுவித்தது. தவிர 1,000 ஆண்டுகள் வரை புவியில் ஒரு தொடர் குளிர்க்கால அத்தியாயத்தையும் தொடக்கி வைத்தது. கடந்த 25 மில்லியன் ஆண்டுகளில் புவியில் ஏற்பட்ட மிகப் பெரிய எரிமலை வெடிப்பு நிகழ்வு ஆகும். அந்தப் பேரழிவு நிகழ்வு உலக மக்களுக்கு மாபெரும் பின்விளைவுகளை ஏற்படுத்தியது.  
அந்த எரிமலை வெடிப்பு நிகழ்வு உலகளாவிய மக்களின் மரபணு வடிவத்தையும் இன்று வரையில் பாதித்து வருகிறது. அந்த வகையில் அந்த வெடிப்பு மனுக்குலத்தின் மரபணுக்களையே பாதித்து உள்ளது. அப்போது ஏற்பட்ட அந்த மரபணு பாதிப்புகள் இன்று வரை; தற்போதைய மனுக்குலத்தையும் பாதித்து வருகிறது என்று உறுதிபடுத்தப்பட்டு உள்ளது.
# தோபா எரிமலை வெடிப்பு

## பதிவுகள்

எரிமலை வெடிப்புகளின் அதிர்வுகளை ’வெய்’ (VEI) எனும் *(Volcanic Explosivity Index)* முறையில் கணக்கிடுகிறார்கள். தோபா ஏரியில் நடந்த வெடிப்பிற்கு 8 புள்ளிகள் கொடுக்கப்பட்டு உள்ளது. அதுதான் அண்மைய காலம் வரையில் மிக உயர்ந்த குறியீடு. இதற்கு மேல் இதுவரையிலும் பதிவு செய்யப்படவில்லை. கடந்த 132 மில்லியன் ஆண்டுகளில் சில முறை தான் அப்படிப்பட்ட வெடிப்புகள் பூமியில் நிகழ்ந்து உள்ளன.  
ஓர் எரிமலை வெடித்த பின்னர் அதன் வாய்ப் பகுதியில் ஓர் அகன்ற வெளி ஏற்படும். அதற்கு எரிமலைப் பெருவாய் என்று பெயர் *(Caldera)*. பூமிக்கு அடியில் இருக்கும் தீப்பாறைக் குழம்புகள் இந்த வாய்ப் பகுதியின் வழியாக வந்து வெளியே கொட்டி வழியும். தோபா எரிமலை வெடித்த போது பாறைக் குழம்புகள் *(Ignimbrite)* வெளியே கொட்டப் பட்டன. அண்மைய ஆய்வுகளின்படி 770 கன மைல்கள் பாறைக் குழம்புகள் கொட்டப்பட்டு இருக்கலாம் என்று அறியப்படுகிறது. இந்தப் பாறைக் குழம்புகள் எரிமலையில் இருந்து மேலே எழும்பி வான் முகட்டைத் தொட்டு; அங்கே இருந்து கீழே கொட்டி இருக்கின்றன. இந்தப் பாறைக் குழம்புகள் கீழே பூமிக்கு வரும் போது பெரும்பாலும் தடித்த சாம்பல்களாக விழுந்து இருக்கின்றன. இந்தச் சாம்பல்கள் பெரும்பாலும் உலகின் மேற்குப் பகுதியில் விழுந்து இருக்கின்றன.
# தோபா எரிமலை வெடிப்பு

## பதிவுகள்

### பாறைக் குழம்புகள்

தோபா எரிமலையில் இருந்து கீழே வழிந்தோடிய தீக்குழம்புகள், சுமாத்திராவில் ஏறக்குறைய 20,000 சதுர கிலோ மீட்டர் பரப்பளவு நிலப்பகுதியைப் பாதித்தன. 600 மீட்டர் உயரத்திற்கு எரிமலைச் சாம்பல்கள் மூடிவிட்டன. தெற்கு ஆசியா முழுமைக்கும் சுமார் 15 செ.மீ (6 அங்குலம்) தடிமனாக ஒரு சாம்பல் அடுக்கு உருவானது. மத்திய இந்தியாவின் ஒரு பகுதியில் தோபா சாம்பல் அடுக்கு இன்று வரையிலும் 6 மீட்டர் (20 அடி) வரை தடிமனாக உள்ளது. அந்த வெடிப்பினால் தீபகற்ப மலேசியாவின் முக்கால்வாசி பகுதிகள் 9 மீ (30 அடி) உயரத்திற்குச் சாம்பல் அடுக்கில் மூழ்கி இருக்கின்றன. இன்றும் அந்தச் சாம்பல் அடுக்கு மலேசியாவை மூடி இருக்கிறது என்றும் சொல்லப்படுகிறது.  
இந்த நிகழ்வால் 10,000 மில்லியன் டன் கந்தக அமிலம் அல்லது 6,000 மில்லியன் டன் சல்பர் டை ஆக்சைடு *(sulfur dioxide)* வாயு, வளிமண்டலத்தில் வெளியேற்றப் பட்டதாகக் கணக்கிடப்பட்டு உள்ளது.  
அதன் பின்னர் அந்த எரிமலையில் ஓர் எரிமலைப் பெருவாய் உருவானது. அந்தப் பெருவாயில் மழை நீர் நிரம்பியது. அந்த வகையில் தோபா ஏரியும் உருவானது. தோபா ஏரியின் மையத்தில் ஒரு தீவு உள்ளது. இந்தத் தீவு மீண்டும் எழுந்த ஒரு குவிமாடத்தால் *(Resurgent dome)* உருவானது. இவை அனைத்தும் 75 ஆயிரம் ஆண்டுகளுக்கு முன்னர் நடந்த நிகழ்ச்சிகள் ஆகும். தோபா ஏரியில் உள்ள தீவின் பெயர் சமோசிர் தீவு *(Samosir)*; சிங்கப்பூரின் பரப்பளவு கொண்டது.
# தோபா எரிமலை வெடிப்பு

## பதிவுகள்

### எரிமலை குளிர்க்காலம்

தோபா எரிமலையின் வாய்ப் பகுதிக்கு தோபா பெருவாய் வளாகம் *(Toba caldera complex)* என்று பெயர். அங்கே நான்கு பெருவாய்கள் உள்ளன. 1990-ஆம் ஆண்டுகளின் பிற்பகுதியில், மானிடவியலாளர் இசுடான்லி ஆம்ப்ரோசு *(Stanley H. Ambrose)* என்பவர் ஒரு புவியியல் ஆய்வு அறிக்கையை வெளியிட்டார்.  
’தோபா எரிமலை வெடிப்பால் உலகம் முழுமைக்கும் ஓர் எரிமலை குளிர்க்காலம் தூண்டப் பட்டது. எழுபதாயிரம் ஆண்டுகளுக்கு முன்னர் உலக மக்கள் தொகை 10,000-இல் இருந்து 30,000 வரை இருக்கலாம். உலக மக்கள் தொகை 2,000 - 20,000 வரை குறைந்தது. அந்த இடர்பாட்டில் இருந்து தப்பித்த மக்களைக் கொண்டுதான் இப்போதைய உலக மக்கள் தோன்றினர். இந்த வெடிப்பு இரண்டு வாரங்கள் நீடித்து இருக்கலாம்; அதன் பின்னர் வந்த எரிமலைக் குளிர்காலம், உலக வெப்ப நிலையைப் பல ஆண்டுகளாகச் சராசரி 3.0°C செல்சியஸ் முதல் 3.5°C பாகை வரை குறைத்தது என்றும் உறுதிபடுத்தப்படுகிறது.
# தோபா எரிமலை வெடிப்பு

## நுணுக்க ஆய்வுகள்

மிகவும் நுணுக்கமாக ஆராயப்பட்ட பேரெரிமலை வெடிப்பு தோபா நிகழ்வே ஆகும். 1993-இல் அறிவியல் ஊடகவியலாளர் ஆன் கிப்பன்சு இந்த வெடிப்புக்கும், மனிதகுல வளர்ச்சியின் சுருக்க நிலைக்கும் தொடர்பு உள்ளது என்னும் கருத்தை முன்வைத்தார்.  
நியூயார்க் பல்கலைக்கழகத்தைச் சேர்ந்த மைக்கேல் ஆர். ராம்பினோவும்; மனோவாவில் உள்ள அவாய்ப் பல்கலைக்கழகத்தின் இசுட்டீபன் செல்ஃப் என்பவரும் இந்தக் கருத்தை ஆதரித்துள்ளனர். 1998-இல், உர்பானா-சம்பைனில் உள்ள இல்லினோயிசுப் பல்கலைக்கழகத்தின் இசுட்டான்லி எச். அம்புரோசு *(Stanley H. Ambrose),* மக்கள்தொகைச் சுருக்கக் கோட்பாட்டை *(Population bottleneck)* மேலும் முன்வைத்துள்ளார்.
# வார்ப்புரு:Infobox eruption

|sizedefault=upright=1.1|alt=}}}
| caption = }
| label2 = எரிமலை
| data2 = }
| label3 = தேதி
| data3 = }
| label4 = வகை
| data4 = }
| label5 = அமைவிடம்
| data5 =
| label6 = எ.வெ.சு
| data6 = }
| label7 = தாக்கம்
| data7 = }
| header8 =
| data9 = |sizedefault=upright=1.1|alt=}}}</div>}}}}
}}<noinclude>  
</noinclude>
# வாரணாசி மக்களவைத் தொகுதி

**வாரணாசி மக்களவைத் தொகுதி** (*Varanasi Lok Sabha constituency*) உத்தரப் பிரதேச மாநிலத்தில் உள்ள எண்பது மக்களவைத் தொகுதிகளில் ஒன்றாகும்.
# வாரணாசி மக்களவைத் தொகுதி

## வாரணாசி நாடாளுமன்றத் தொகுதியில் உள்ளடங்கிய சட்டமன்றத் தொகுதிகள்

1. வாராணசி வடக்கு சட்டமன்றத் தொகுதி
1. வாராணசி தெற்கு சட்டமன்றத் தொகுதி
1. வாராணசி கன்டோன்மென்ட் சட்டமன்றத் தொகுதி
1. ரோஹானியா
1. சேவாபுரி
# வாரணாசி மக்களவைத் தொகுதி

## 2014 மக்களவைத் தேர்தல்

வாரணாசி மக்களவைத் தொகுதியில் மே 12, 2014 இல் மக்களவைத் தேர்தல் நடைபெறுகிறது. மே மாதம், 16ஆம் தேதியன்று வாக்கு எண்ணிக்கை நடைபெறுகிறது. இத் தேர்தலில் இந்தியாவின் அதிகம் கவனிக்கப்படும் தொகுதியாகவுள்ளது.
# வாரணாசி மக்களவைத் தொகுதி

## 2014 மக்களவைத் தேர்தல்

### வாக்காளர்கள்

வாரணாசி தொகுதியில் மொத்தம் சுமார் பதினைந்து லட்சம் வாக்காளர்கள் இருக்கிறார்கள். இதில் இந்துக்கள் 80%; இசுலாமியர் 18%; ஜெயின் மதத்தினர் 1.4%; கிறித்துவர் 0.2%; பிற மதத்தினர் 0.4%. இதில் 3.5 இலட்சம் வாக்குகள் கொண்ட இசுலாமியர்களின் வாக்குகள்தான் எந்த கட்சி வேட்பாளர் வெற்றி பெறமுடியும் எனும் நிலை உள்ளது.
# வாரணாசி மக்களவைத் தொகுதி

## 2014 மக்களவைத் தேர்தல்

### வேட்பாளர்கள்

1. நரேந்திர மோதி, பாரதிய ஜனதா கட்சி
1. அரவிந்த் கெஜ்ரிவால், ஆம் ஆத்மி கட்சி
1. அஜய் ராய், இந்திய தேசிய காங்கிரஸ்
1. கைலாஷ் சௌரசியா, சமாஜ்வாதி கட்சி
1. விஜய் பிரகாஷ் ஜெய்ஸ்வால், பகுஜன் சமாஜ் கட்சி
1. ஹீரலால் யாதவ், இந்திய பொதுவுடமைக் கட்சி (மார்க்சிஸ்ட்)
1. இந்திரா திவாரி, அகில இந்திய திரிணாமுல் காங்கிரசு
# வாரணாசி மக்களவைத் தொகுதி

## வாரணாசி மக்களவைத் தொகுதி உறுப்பினர்கள்

வாரணாசி மக்களவைத் தொகுதி 2004ஆம் ஆண்டு தவிர, 1991ஆம் ஆண்டிலிருந்து பாரதிய ஜனதா கட்சியின் வசமே இருந்து வருகிறது.  
| ஆண்டு | உறுப்பினர் | கட்சி |
| --- | --- | --- |
| 1952 | ரகுநாத்சிங் | இந்தியத் தேசிய காங்கிரசு |
| திரிபுவன் நரைன் சிங் |  |  |
| 1957 | ரகுநாத்சிங் |  |
| 1962 |  |  |
| 1967 | சத்திய நாராயணன் சிங் | இந்திய பொதுவுடைமைக் கட்சி (மார்க்சிஸ்ட்) |
| 1971 | ராஜாராம் சாஸ்திரி | இந்தியத் தேசிய காங்கிரசு |
| 1977 | சந்திரசேகர் | ஜனதா கட்சி |
| 1980 | கமலாபதி திரிபாதி | இந்தியத் தேசிய காங்கிரசு (இந்திரா) |
| 1984 | சியாம்லால் யாதவ் | இந்தியத் தேசிய காங்கிரசு |
| 1989 | அனில் குமார் சாஸ்திரி | ஜனதா தளம் |
| 1991 | ஸ்ரீஷ் சந்தர தீட்சிதர் | பாரதிய ஜனதா கட்சி |
| 1996 | சங்கர் பிரசாத் ஜெய்ஸ்வால் |  |
| 1998 |  |  |
| 1999 |  |  |
| 2004 | ராஜேஷ் குமார் மிஸ்ரா | இந்தியத் தேசிய காங்கிரசு |
| 2009 | முரளி மனோகர் ஜோஷி | பாரதிய ஜனதா கட்சி |
| 2014 | நரேந்திர மோதி |  |
| 2019 |  |  |
| 2024 | } |  |
# டேன் டிஹான்

**டேன் வில்லியம் டிஹான்** (பிறப்பு: பிப்ரவரி 6, 1986) ஒரு அமெரிக்க நாட்டு நடிகர். இவர் எச்பிஓ தொலைக்காட்சியில் In Treatment என்ற தொடரில் நடித்ததன் மூலம் பரிசியமான நடிகர் ஆனார். இவர் Chronicle, கில் யுவர் டார்லிங்ஸ், தி அமேசிங் ஸ்பைடர்-மேன் 2 போன்ற சில திரைப்படங்களிலும் நடித்துள்ளார்.
# டேன் டிஹான்

## ஆரம்பகால வாழ்க்கை

டேன் அல்லேந்தோவ்ன், பென்சில்வேனியாவில் பிறந்தார், இவரின் தந்தை, ஜெஃப், ஒரு கணினி நிரலாக்குநர் மற்றும் அவரது தாயார் சிந்தியா Boscia.
# டேன் டிஹான்

## ஆதாரங்கள்

-
# லேடென்ட்வியூ

**லேடென்ட்வியூ** (*LatentView*) என்பது ஒரு தரவு பகுப்பாய்வு மற்றும் தரவு மேலாண்மை நிறுவனம். இது பெரும்பாலும் நிதி சேவைகள், நுகர்வோர் பொருட்கள் மற்றும் சில்லறை விற்பனை துறைகளில் உள்ள வாடிக்கையாளர்களுக்கு பகுப்பாய்வு தீர்வுகளை வழங்குகிறது. இந்நிறுவனம், இந்தியாவில் சென்னையைத் தலைமையிடமாகக் கொண்டு செயல்படுகிறது. மேலும் 5 அலுவலகங்கள் இந்தியா, அமெரிக்கா மற்றும் சிங்கப்பூரில் உள்ளது.
# லேடென்ட்வியூ

## நிறுவனம்

லேடென்ட்வியூ நிறுவனம், வெங்கட் விஸ்வநாதன், பிரமாத் ஜன்த்யாலயா மற்றும் ரமேஷ் ஹரிஹரன் ஆகியோர்களால் 2006 ஆம் ஆண்டு நிறுவப்பட்டது. தற்போது, 'லேடென்ட்வியூ' பிரின்ஸ்டன், சான் ஜோஸ், சிங்கப்பூர், மும்பை ஆகிய நகரங்களில் உள்ளது. அதன் பூகோள விநியோக மையம் சென்னையில் உள்ளது. விநியோக மையம் மற்றும் தலைமையகமாக செயல்படும் சென்னை நிறுவனம் பகுப்பாய்வு மற்றும் தொழில்நுட்ப நடவடிக்கைகள், வளரும் மாதிரிகள் மற்றும் வாடிக்கையாளர்கள் பயன்படுத்த பயன்பாடுகளை ஆதரிக்கின்றன.
# லேடென்ட்வியூ

## அங்கீகாரங்கள்

2008 ஆம் ஆண்டில், 'லேடென்ட்வியூ' நிறுவனம் இன்ஃபார்ம்ஸ் டேட்டா மைனிங் போட்டியில் வெற்றியாளர்களில் ஒன்றாக தெரிவு செய்யப்பட்டது. இப்போட்டியானது செயல்பாட்டு ஆராய்ச்சி மற்றும் மேலாண்மை அறிவியல் நிறுவனத்தால் ஏற்பாடு செய்யப்பட்டது. 2009 மற்றும் 2010 ஆம் ஆண்டில், 'லெடென்ட் வீயு' டெலாய்ட் நிறுவனத்தால், இந்தியாவில் மிக வேகமாக வளர்ந்து வரும் 50 தொழில்நுட்ப நிறுவனங்களில் ஒன்று என அடையாளம் காணப்பட்டுள்ளது. நிறுவனம் ஏப்ரல் 2010இல் ஐதராபாதில் நடைபெற்ற PAKDD 2010 பசிபிக்-ஆசியா மாநாட்டில் அறிவு கண்டுபிடிப்பு மற்றும் டேட்டா மைனிங் போட்டியில் இரண்டாம் நிலை வெற்றியாளரென தெரிவு செய்யப்பட்டது. 2009 இல் தாய்லாந்தில் நடந்த அறிவு கண்டுபிடிப்பு மற்றும் டேட்டா மைனிங் பசிபிக்-ஆசியா மாநாட்டில், இதே போட்டியில், 'லேடென்ட்வியூ' முதல் 10 அணிகளில் ஒன்றாக திகழ்ந்தது.
# ஜோயல் கின்னமன்

**சார்லசு ஜோயல் கின்னமன்** (பிறப்பு: 1979 நவம்பர் 25) என்பவர் சுவீடன்-அமெரிக்க நாட்டு திரைப்பட நடிகர் ஆவார். இவர் சுவிட நாட்டுத் திரைப்படமான ஈஸி மணி மற்றும் ஜோகன் பால்க் என்ற குற்றத் தொடரில் நடித்ததற்காக தனக்கான ஒரு அங்கீகாரத்தை பெற்றார்.  
இவர் 2014 ஆம் ஆண்டில் ரோபோகாப் படத்தில் அலெக்ஸ் மர்பியாகவும், டிசி காமிக்ஸ் இன் ரிக் பிளாக் என்ற வரைகதை கதாபாத்திரத்தை மையமாக கொண்டு வார்னர் புரோஸ். தயாரிப்பில், ஜேம்ஸ் கன் இயக்கத்தில் வெளியான சூசைட் ஸ்க்வாட் (2016) மற்றும் தி சூசைட் ஸ்க்வாட் (2021) போன்ற படங்களில் நடித்துள்ளார். அத்துடன் 2019 ஆம் ஆண்டு முதல் ஆப்பிள் டிவி+ இல் அறிவியல் புனைகதை நாடகத் தொடரான 'பார் ஆல் மேன்கைண்ட்' என்ற தொடரில் நாசா விண்வெளி வீரர் எட் பால்ட்வினாக நடித்துள்ளார்.
# சைலீன் வூட்லி

**சைலீன் டயண் வூட்லி** (*Shailene Diann Woodley*, பிறப்பு: நவம்பர் 15, 1991) ஒரு அமெரிக்க நாட்டு திரைப்பட நடிகை ஆவார். இவர் 1999ம் ஆண்டு **ரீப்லேசிங் டாட்** என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து பைனல் அப்ரோச், டைவர்ஜென்ட், த ஃபால்ட் இன் அவர் ஸ்டார்ஸ் உள்ளிட்ட திரைப்படங்களிலும் ஜேக் & பாபி, மை நேம் இஸ் ஏர்ல், சிஎஸ்ஐ:நியா போன்ற தொடர்களிலும் நடித்துள்ளார்.
# சி. சிவமகராஜா

**சின்னத்தம்பி சிவமகராஜா** (*Sinnathamby Sivamaharajah*, இறப்பு: ஆகத்து 20, 2006) இலங்கை அரசியல்வாதியும், பத்திரிகையாளரும் ஆவார். இவர் யாழ்ப்பாணத்தில் இருந்து வெளிவந்த நமது ஈழநாடு பத்திரிகையின் ஆசிரியராகவும், தமிழர் விடுதலைக் கூட்டணி, மற்றும் தமிழ்த் தேசியக் கூட்டமைப்பு ஆகியவற்றின் முன்னாள் நாடாளுமன்ற உறுப்பினரும் ஆவார். இவர் வலிகாமம் வடக்கு பொது அமைப்புகளின் தலைவராகவும் பணியாற்றியிருந்தார்.  
சின்னத்தம்பி சிவமகராஜா யாழ்ப்பாணக் குடாநாட்டை மையமாகக் கொண்டு தமிழ்த் தேசியத்தை வலியுறுத்தி 2002 ஆம் ஆண்டில் "நமது ஈழநாடு" பத்திரிகையை ஆரம்பித்தார். இலங்கைத் தரைப்படையினர் இப்பத்திரிகை நிலையத்தின் மீது 2005 டிசம்பரில் தாக்குதல் நடத்தினர். அக்காலகட்டத்தில் இலங்கையில் ஊடகவியலாளருக்கு எதிராக இடம்பெற்று வந்த அடக்குமுறைகளின் ஒரு பகுதியாகவே இது பார்க்கப்பட்டது. விடுதலைப் புலிகளுக்கு ஆதரவாக செயல்படுவதாகக் குற்றம் சாட்டி இவருக்கு எதிராக மரண எச்சரிக்கையும் விடுக்கப்பட்டிருந்தது.
# சி. சிவமகராஜா

## படுகொலை

சிவமகராஜா 2006 ஆகத்து 20இல் அவரது வீட்டில் தெல்லிப்பளையில் வைத்து இனந்தெரியாதோரால் சுட்டுக் கொல்லப்பட்டார். இவரது வீடு இலங்கை இராணுவத்தின் உயர் பாதுகாப்பு வலயத்தினுள் அமைந்திருந்தது.  
ஐநாவின் யுனெஸ்கோ நிறுவனம் இப்படுகொலையைக் கண்டித்து அறிக்கை வெளியிட்டிருந்தது. பன்னாட்டு ஊடகவியலாளர் மன்றம் பாரபட்சமற்ற விசாரணைகளை மேற்கொள்ளுமாறு அரசைக் கேட்டிருந்தது.
# அறுதியீட்டு நோயெதிர்ப்பியல்

**அறுதியீட்டு நோயெதிர்ப்பியல்** (Diagnostic immunology; Immunodiagnostics) என்பது முதன்மையாக எதிர்ப்பி-எதிர்ப்பான் வினைகளை அடிப்படையாகக் கொண்டு பிணிகளைக் கண்டறியும் செயல்முறையியலாகும். நோயெதிர்ப்பியலை நோயறியும் செயல்முறைகளுக்கு உபயோகப்படுத்தும் கருத்தாக்கம் ஊனீர் இன்சுலின் அளவுகளைக் கண்டறியும் சோதனை மூலம் 1960 ஆம் ஆண்டில் அறிமுகப்படுத்தப்பட்டது. பின்பு, இரண்டாவதாக 1970 ஆம் ஆண்டில் தைராக்சின் சோதனை இம்முறையில் உருவாக்கப்பட்டது.  
மிகக் குறைந்த அளவுகளில் உள்ள (உயிர்)வேதிப்பொருட்களைக் கண்டறிய இத்தகு நோயெதிர்ப்பியல் அறுதியீட்டு முறைகள் பெரிதும் பயன்படுகின்றன. கண்டறிய வேண்டிய எதிர்ப்பிகளுக்கெதிரான எதிர்ப்பான்களை கதிரியக்கக் குறியீடு, ஒளிரும் குறியீடு அல்லது வேதி வினைகள் மூலம் வண்ணங்களை உருவாக்கும் நொதி ஆகியவற்றைக் கொண்டுப் பிணைத்து பரிசோதனைகளில் ஆய்விகளாக (probes) உபயோகப்படுத்த முடியும். கர்ப்பச் சோதனைகள், நோயெதிர்ப்பிய படிவுகள் (immunoblots), நொதிசார் எதிர்ப்புரதச் சோதனை (ELISA), நோயெதிர்ப்புத் திசுவேதியியல் (immunohistochemistry) ஆகியவற்றில் இத்தகுத் தொழில் நுட்பம் பயன்படுகிறது. இச்சோதனைகளின் அறுதியிடும் வேகம், துல்லியம், எளிமை ஆகிய பண்புகள் நோயறிதல், தீநுண்மங்களைக் கண்டறிதல், சட்டவிரோதமான மருந்துகளைச் (போதைப் பொருட்கள்) சோதித்தல், ஏற்புடைய இரத்தப் பிரிவுகளை ஆராய்தல் போன்றவற்றில் விரைவுச் சோதனை முறைகளை உருவாக்க, மேம்படுத்த உதவுகின்றன. என்றாலும், சில எதிர்ப்பிகளிலுள்ள புரத (அமினோ அமில) ஒற்றுமைகள் தவறான நேர்முறைகளைத் (முடிவுகளைத்) தரலாம். எதிர்ப்பான்களின் பிற சம்பந்தமில்லாத எதிர்ப்பிகளுடன் குறுக்குப் பிணையும் தன்மை (cross-reactivity) இத்தகுப் பரிசோதனைகளில் பிறழ்வினைகளை (தவறுகளை) உருவாக்கலாம்.  
தற்பொழுது நொதிசார் எதிர்ப்புரதச் சோதனை (எலைசா), பக்கவாட்டப் பரவுச் சோதனை ஆகிய இரண்டும் முதன்மையான உபயோகப்படுத்தப்படும் அறுதியீட்டு நோயெதிர்ப்பியல் சோதனை வடிவங்களாகும்.
# இரா. கனகரத்தினம்

**குரும்பசிட்டி இரா. கனகரத்தினம்** (ஆகத்து 1, 1934 - சூன் 22, 2016) என அழைக்கப்படும் **இராமசாமி கனகரத்தினம்** இலங்கை, உலகத் தமிழர்களின் கலைகள், பண்பாடுகள், சுவடிகளை முறையாக ஆவணப்படுத்திய அறிஞரும், தமிழ் ஆர்வலரும், எழுத்தாளரும் ஆவார். உலகத் தமிழர் ஆவணக் காப்பகம் ஒன்றை நிறுவி, தமிழர் தொடர்பான பல ஆவணங்களை சேகரித்து வைத்துள்ளார். உலகத் தமிழ்ப் பண்பாட்டு இயக்கத்தின் நிறுவனர். உலகத் தமிழர் குரல் என்ற மாத இதழை வெளியிட்டார்.
# இரா. கனகரத்தினம்

## வாழ்க்கைக் குறிப்பு

இரா கனகத்தினம் அவர்கள் யாழ்ப்பாண மாவட்டம் குரும்பசிட்டி என்ற கிராமத்தில் பிறந்தவர். கண்டி மாவட்டம், முல்கம்பலை என்ற ஊரில் வாழ்ந்து வந்தவர்.
# இரா. கனகரத்தினம்

## ஆவணக் காப்பகம்

இரா. கனகரத்தினம் 1956 ஆம் ஆண்டு முதல் ஈழத்தமிழர் தொடர்பான ஆவணங்களை சேகரிப்பதில் ஈடுபட்டு வந்தார். இவர் ஆவணங்களைக் ஈழத்தமிழர்களின் வரலாற்றை ஆவணப்படுத்தி, உலகத் தமிழ் ஆவணக் காப்பகம் என்ற அமைப்பை கண்டியில் நிறுவி அவற்றைப் பாதுகாத்து வந்தார். இவரால் ஆவணப்படுத்தப்பட்ட ஒரு வரலாற்றுத் தொகுதி யுனெஸ்கோவின் ஆதரவில் சுவிட்சர்லாந்தில் பாதுகாக்கப்பட்டு வருகிறது. உலகின் பழமை வாய்ந்த பத்திரிகைகள், இதழ்களிலிருந்து உலகத் தமிழர்களின் செய்திகளைத் தரம் பிரித்து சேகரித்து வைத்துள்ளார். இந்த ஆவணங்களை நோர்வே அரசின் உதவியுடன் 200 இற்கும் அதிகமான நுண்ணிழைப்படங்களில் பதிவு செய்து வைத்துள்ளார்.  
யாழ்ப்பாணத்தில் நடைபெற்ற 1974 உலகத் தமிழாராய்ச்சி மாநாட்டில் இவரின் ஆவணங்கள் அடங்கிய கண்காட்சி பார்வைக்கு வைக்கப்பட்டிருந்தது. 1994ஆம் ஆண்டில் கனடா, நோர்வே ஆகிய நாடுகளில் கண்காட்சிகளை நடத்தியுள்ளார்.
# இரா. கனகரத்தினம்

## எழுதிய நூல்கள்

- சிறுகதை (“சீசரின் தியாகம்" 1952)
- 2500,000 மக்கள் தலைவர் (தந்தை செல்வா பற்றிய தொகுப்பு நூல், 1960)
- அலைகடலுக்கு அப்பால் தமிழர் (1973),
- உலகத்தமிழர் ஐக்கியத்தை நோக்கி (1974)
- இறி யூனியன் தீவில் எங்கள் தமிழர் (1979)
- மொறிசியஸ் தீவில் எங்கள் தமிழர் (1980)
- உலகத்தமிழர் ஆவணக்காப்பகம் ஓர் அறிமுகம்
- உலகத் தமிழர் ஒருமைப்பாடு - சில நற்கூறுகளும் அணுகுமுறைகளும் (1981)
- ஒரு நூற்றாண்டு இலங்கைத்தமிழர் வரலாறு
- ஒரு குடையின்கீழ் உலகத்தமிழினம்
# நோயெதிர்ப்பியச் சிகிச்சை

**நோயெதிர்ப்பியச் சிகிச்சை** (Immunotherapy) என்பது நோயெதிர்ப்பிய செயற்பாடுகளைத் தூண்டி, மேம்படுத்தி அல்லது அடக்கி நோய்களுக்குச் சிகிச்சையளிப்பதாகும். நோயெதிர்ப்பிய செயற்பாடுகளைத் தூண்டும் (அ) பெருக்கும் வழிமுறைகளைக் கொண்ட நோயெதிர்ப்பியச் சிகிச்சை முறைகள் **செயலூக்கப்பட்ட நோயெதிர்ப்பியச் சிகிச்சைகள்** (activation immunotherapies) எனப்படுகின்றன. அதே சமயம், நோயெதிர்ப்பிய செயற்பாடுகளைக் குறைக்கும் (அ) அடக்கும் நோயெதிர்ப்பியச் சிகிச்சை முறைகள் **ஒடுக்கப்பட்ட நோயெதிர்ப்பியச் சிகிச்சைகள்** (suppression immunotherapies) எனப்படுகின்றன.
# நோயெதிர்ப்பியச் சிகிச்சை

## நோயெதிர்ப்புத் திறன் மாற்றிகள்

நோயெதிர்ப்பியச் சிகிச்சையில் உபயோகப்படுத்தப்படும் முனைப்பான பொருட்கள் நோயெதிர்ப்புத்திறன் மாற்றிகள் (Immunomodulators) என்றழைக்கப்படுகின்றன. இவை மீள்சேர்ப் புரதங்கள், செயற்கையான, இயற்கையானப் பொருட்கள் எனப் பலதரப்பட்டவையாகும். உதாரணங்களாக, சைட்டோகைன்களைக் கூறலாம். நச்சுயிரிப் பெருக்கத் தடுப்பிகள் (இண்டெர்ஃபெரான்), பாக்டீரியாக்களின் உயிரணுச்சவ்வுப் பகுதிகள், சிறுமணிக்கலங்களை ஊக்குவிக்கும் காரணி (Granulocyte colony stimulating factor) போன்ற நோயெதிர்ப்புத்திறன் மாற்றிகள் நோயாளிகளில் உபயோகப்படுத்த அனுமதியளிக்கப்பட்டுள்ளது. தற்பொழுது உள்ள மருந்துகளைக் காட்டிலும் குறைந்த அளவு பக்கப் பிரச்சனைகளைக் கொண்டுள்ளதாலும், நோய்த்தொற்றுகளினால் ஏற்படும் பிணிகளில் குறைந்த அளவே நுண்ணுயிர் எதிர்ப்புத்தன்மையை (microbial resistance) உருவாக்குவதாலும் நோயெதிர்ப்பியச் சிகிச்சை முறைகள் வரவேற்கத்தக்கதாக உள்ளன.